**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija sagatavojusi Ministru kabineta noteikumu projektu „Grozījumi Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – noteikumu projekts) atbilstoši Zinātniskās darbības likuma 11.panta trešajai daļai. |
| 2. | Pašreizējā situācija un problēmas | Doktora zinātniskā grāda piešķiršanas (turpmāk – promocija) kārtība noteikta Zinātniskās darbības likuma 11.pantā. Saskaņā ar šī panta trešo daļu promocijas tiesības konkrētā zinātnes nozarē var deleģēt augstskolai, ja tā atbilst šādiem nosacījumiem: 1) augstskolā tiek īstenota zinātnes nozarei atbilstoša akreditēta doktorantūras studiju programma (turpmāk – programma); 2) programmas īstenošanā iesaistīti vismaz trīs Latvijas Zinātnes padomes (turpmāk – LZP) apstiprināti eksperti (ekspertu datubāze pieejama <http://www.lzp.gov.lv/eksperti/index.php>); 3) LZP ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi), kas izdoti saskaņā ar Zinātniskās darbības likuma 11.panta trešo daļu.  Rīgas Pedagoģijas un izglītības vadības akadēmija (turpmāk – akadēmija) īsteno doktora studiju programmu pedagoģijā, kas akreditēta 2010.gada 30.jūnijā (programmas kods: 51142). Minētās studiju programmas īstenošanā ir iesaistīti septiņi LZP apstiprināti eksperti – Prof. Dr.paed. Zenta Anspoka,  Prof. Dr.paed. Inese Jurgena, Prof. Dr.paed. Māra Marnauza, Prof. Dr.paed. Ivars Muzis, Prof. Dr.paed. Anita Petere, Prof. Dr.habil.paed. Ausma Špona un Prof. Dr.paed. Elita Volāne.  LZP 2013.gada 17.oktobra sēdē izskatīja akadēmijas lūgumu atbalstīt promocijas tiesību deleģēšanu pedagoģijas nozarē.  LZP ar 2013.gada 21.oktobra vēstuli Nr.1/4.N-98 ir sniegusi pozitīvu atzinumu, atbalstot akadēmijai deleģēt promocijas tiesības pedagoģijas nozarē. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekta mērķis ir deleģēt akadēmijai promocijas tiesības tajā zinātnes nozarē, kura atbilst Zinātniskās darbības likuma 11.panta trešās daļas noteikumiem.  Noteikumu projekts paredz deleģēt akadēmijai promocijas tiesības pedagoģijā. |
| 5. | Projekta izstrādē iesaistītās institūcijas | Izglītības un zinātnes ministrija un Rīgas Pedagoģijas un izglītības vadības akadēmija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi. |
| 7. | Cita informācija | Nav |

*Anotācijas II, III, IV, V un VI sadaļa - projekts šo jomu neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās un Rīgas Pedagoģijas un izglītības vadības akadēmija |
| 2. | Projekta izpildes ietekme uz pārvaldes funkcijām | Noteikumu projekts paredz deleģēt promocijas funkciju un Rīgas Pedagoģijas un izglītības vadības akadēmijai. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Izglītības un zinātnes ministrs Vj.Dombrovskis

Vizē:

Valsts sekretāre S.Liepiņa

07.11.2013. 11:34

501

Depkovska, 67047772

anita.depkovska@izm.gov.lv